‏י' סיון, תשע"ח

‏24 מאי, 2018

**קול קורא מס' 11/5.18 למחקר ופיתוח בנושא פערים ואי-שוויון בטיפול בגיל הרך בחברה הבדואית**

1. **מבוא**

משרד החינוך באמצעות לשכת המדען הראשי פונה בזאת לקבלת הצעות למחקר ופיתוח בנושא פערים ואי-שוויון בטיפול בגיל הרך בחברה הבדואית.

* 1. חוברת הקול הקורא מפורסמת באתר האינטרנט של לשכת המדען הראשי בכתובת:

[WWW.EDUCATION.GOV.IL/SCIENTIST](http://WWW.EDUCATION.GOV.IL/SCIENTIST)

* 1. בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
  2. מתוך כלל ההצעות תבחר הצעה אחת אשר תהיה המתאימה ביותר לדרישות בקול קורא זה. במקרים מסוימים ייתכן שתבחר יותר מהצעה אחת בכפוף לתקציב הקיים בתקנה התקציבית ובהתאם לטעמים המיוחדים שיפורטו בהחלטת ועדת השיפוט.

1. **מועד הגשת ההצעות**
   1. הצעות בהתאם לדרישות הקול קורא יש לשלוח אל:

**תיבת המכרזים, אגף רכש מכרזים והתקשרויות, רח' שבטי ישראל 34, ירושלים.**

יש לציין על המעטפה: **קול קורא מס' 11/5.18 למחקר ופיתוח בנושא פערים ואי-שוויון בטיפול בגיל הרך בחברה הבדואית.**

על ההצעה להתקבל **ל- "תיבת המכרזים"** בלבד לא יאוחר **מיום שני, י"ג באב תשע"ח, ה- 25.7.2018, עד השעה 11:00.** באחריות המציע לדאוג כי ההצעה תגיע במועד, תירשם ותוכנס לתיבת המכרזים.

* 1. הצעה שלא תגיע במועד לתיבת המכרזים אלא תגיע לגורם אחר במשרד החינוך, בפקס או בדואר אלקטרוני בלבד לא תילקח בחשבון. הצעה שתגיע לאחר המועד האחרון להגשת קדם-ההצעות, לא תובא לדיון ותיפסל על הסף.
  2. במידה והמציע מחליט לשלוח את ההצעה באמצעות שליח (לרבות באמצעות חברת דואר ישראל), עליו לוודא שזו הגיעה, נרשמה והוכנסה לתיבת המכרזים במועד. על המציע להיות ער לכך שאין המשרד אחראי להכנסתה של ההצעה לתיבת המכרזים. הצעה שתתקבל במשרד, גם אם לפני המועד האחרון להגשת הצעות, אולם מסיבה כלשהי לא תוכנס לתיבת המכרזים, תיפסל כהצעה שלא התקבלה במועד.
  3. לתשומת לב מגישי ההצעות, בכניסה לבניין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה וכדומה אשר עלולים לגרום לעיכוב בכניסה. לפיכך על המציעים לקחת זאת בחשבון על מנת לוודא הגעה במועד לתיבת המכרזים.

1. **תנאי סף להגשת הצעה**
   1. המוסד בו מועסק מגיש ההצעה הינו מוסד ישראלי להשכלה גבוהה המוכר ע"י המועצה להשכלה גבוהה (להלן – מל"ג).
   2. על החוקר הראשי להיות חבר הסגל האקדמי (סגל פנים) או במעמד של אמריטוס במוסד בו הוא מועסק. לא תתקבלנה הצעות שיוגשו על ידי "מורים מן החוץ" העובדים במוסד כאמור.
   3. הצעות מחקר יתקבלו עד לגובה של 1,000,000 ₪.
   4. הצעה יכולה להיות חתומה ע"י חוקר ראשי אחד או מספר חוקרים (עד ארבעה). במקרה של מספר מגישים החתומים על ההצעה, כולם יידרשו לעמוד בדרישות בסעיפים 3.1-3.3 לעיל וההתייחסות אליהם תהיה כאל חוקרים ראשיים הנושאים באחריות שווה לביצוע המחקר. אין מניעה מהגשה ע"י צוות חוקרים ממספר מוסדות מוכרים להשכלה גבוהה, אך מובהר מראש כי במקרה של קבלת ההצעה, ייחתם חוזה מול מוסד אחד בלבד.
   5. עובד משרד החינוך שאינו עובד מכללה להכשרת עובדי הוראה לא יוכל להגיש הצעה בקול קורא זה ולא יוכל להיות מועסק על ידי המוסד הזוכה במסגרת ביצוע המחקר.
2. **משך המחקר**
   1. המחקר יסתיים לכל היותר 36 חודשים מיום קבלת היתר לשכת המדען הראשי לאיסוף מידע במוסדות חינוך.
   2. השלמת אבני הדרך ומועדי התשלומים ייקבעו על-ידי המשרד בהתאמה להצעת המחקר שתבחר.
   3. המשרד רשאי להאריך את ההתקשרות לתקופה של שנה נוספת, בלא עלות נוספת. תקופת ההתקשרות תוארך במקרים מיוחדים ועל פי בקשה של המוסד שתוגש 60 יום, או יותר, לפני סיום תקופת ההתקשרות.
   4. המשרד יהיה רשאי להאריך את תקופת ההתקשרות לתקופה של עד 36 חודשים נוספים בהתאם להמלצה של הועדה המלווה ובכפוף להתאמה לתכנית האסטרטגית של המשרד באותה עת. המשרד יקבע את גובה התקציב המיועד להארכת ההתקשרות ובלבד שלא יעלה על גובה התקציב שאושר להתקשרות הראשונה. הארכת ההתקשרות כפופה לאישור ועדת המכרזים ותקציב בתקנה התקציבית.
3. **רקע**

לשנים הראשונות בהתפתחותם של הילדים חשיבות מכרעת להמשך חייהם.  בתקופה זו לאיכות העבודה החינוכית, לקשר האישי, להתנסויות החברתיות ולחוויות הרגשיות השפעה רבה על הישגי הילדים, כישורי הלמידה שלהם ועל התפתחותם הרגשית-חברתית תקינה. להתערבות מוקדמת השלכות לטווח ארוך: היא מונעת הצטברות והחמרה של קשיים התפתחותיים, מונעת הופעתם של קשיים רגשיים והתנהגותיים נלווים ומאפשרת צמיחה תוך מימוש יכולותיהם של הילדים. בשנים האחרונות פותחו ויושמו תוכניות רבות שנועדו לצמצום הפערים בין הילדים מהמגזר היהודי לבין הילדים ממגזרי מיעוטים במערכת החינוך בגיל הרך, ביניהם הילדים מהמגזר הבדואי. לשכת המדען הראשי מבקשת להצטרף למאמצים אלו באמצעות תכנית למחקר ופיתוח שנועדה לקדם ולשכלל את הכלים העומדים לרשות גננות וצוותים חינוכיים בגיל הרך במגזר הבדואי. המחקר המבוקש הוא מחקר אורך, במערך ניסויי או דמוי ניסויי אשר יבוצע בקרב כ- 100 גני ילדים / קבוצות הורים לשם יישום דרכי התערבות עדכניות, תוך בחינת האפקטיביות שלהם בגיל בית הספר היסודי אל מול קבוצת ביקורת.

1. **מטרות התכנית:**
   1. פיתוח כלים וגישות חדשות, מבוססי מחקר, לתמיכה ושיפור התפקוד ההורי והמעורבות ההורית בתהליך החינוכי במגזר הבדואי במטרה לקדם התפתחות ולמידה של ילדים בגיל הרך.
   2. גיבוש תכנית הדרכה לאנשי מקצוע אשר יפעילו את התכנית במגזר הבדואי וישמשו כמנחים מקצועיים על מנת לסייע בהטמעת התכנית לאחר תום הפרויקט.
2. **תוצרים של המחקר**
   1. הקבוצה תתבקש להגיש שלושה דוחו"ת כדלהלן:
      1. דו"ח רקע מדעי הכולל סקירה על מצב המחקר והחידושים המדעיים של הנושא המוצע.
      2. דו"ח ביניים המסכם את התקדמות התוכנית, מתאר את שיטות הפיתוח וההטמעה של התכנית, מספק נתונים ראשוניים על השפעת התכנית (אם קיימת) על אוכלוסיית המחקר ביחס לקבוצת הביקורת ותובנות מתוך הממצאים להמשך המחקר ולמדיניות המשרד.
      3. דו"ח מחקר מסכם בתום השנה השלישית אשר יכלול בין היתר מדדי השפעה ביחס לקבוצת הביקורת כמו גם עדכון באשר לפיתוח ההטמעה של התכנית והרחבתה מעבר לאוכלוסיית המחקר. בנוסף יכלול הדו"ח המלצות סופיות להמשך מדיניות המשרד בתחום.
   2. הדו"ח הסופי יוגש בשתי מתכונות:
      1. דו”ח מדעי מלא בעברית: הכולל הצגה מלאה ומפורטת של המחקר וממצאיו, ושל המשמעויות התיאורטיות והמעשיות, לרבות מערך המחקר, פירוט הליך המחקר, שיטת איסוף הנתונים, הכלים, אופן עיבוד הנתונים וכיו"ב.
      2. דו”ח למקבלי החלטות בעברית: דו”ח קצר, בהיקף של כ-**5-10** עמודים, הכולל תיאור של מטרות המחקר, מערך המחקר, ממצאים עיקריים ומסקנות והמלצות, הנגזרות מממצאי המחקר.
   3. בהתאם לשיקול דעתם של הגורמים הרלוונטיים במשרד, לאחר מסירת כל דו"ח, יוזמנו החוקרים להציג את ממצאיהם בפני גורמים שייקבעו על-ידי המשרד.
   4. עם הגשת עותקי הנוסח הסופי של הדו”חות, יוגש גם עותק אלקטרוני.
   5. תשלום כל אבן דרך במחקר מותנה בביצוע הפעולות שהוגדרו לאבן דרך זו.
3. **מבנה ותכולת ההצעה:**
   1. ההצעות תוגשנה בשפה העברית ותהיינה חתומות על-ידי מורשי החתימה של המציע.
   2. ההצעות תוגשנה בשני עותקים (מקור+העתק) וכן ע"ג מדיה מגנטית )כגון תקליטור/דיסק און קי). המדיה המגנטית תכלול את קובץ הצעת המחקר בפורמט WORD ו- pdf וכן וקובץEXCEL של המפרט התקציבי. יש לתת שם לקובצים על פי תבנית הבאה: נושא\_חוקר\_מוסד.
   3. יש להגיש את שני העותקים החתומים של ההצעה, את המדיה המגנטית, ואת כל המסמכים המפורטים בתנאי הסף במעטפה חתומה עליה יצוין "קול קורא למחקר ופיתוח בנושא פערים ואי-שוויון בטיפול בגיל הרך בחברה הבדואית" ללא שם המציע ע"ג המעטפה.
   4. ההצעות תוגשנה במבנה הבא, תוך הקפדה שהבקשות לא יחרגו מההיקפים ומהמסגרת המפורטת כדלקמן:
      1. **דף שער (עפ"י נוסח דף השער המצורף בנספח 2)**
      2. **טופס הגשת ההצעה (נספח 2)**
      3. **תקציר מנהלים (בעברית) המיועד לאנשי המקצוע במשרד (עד שני עמודים ברווח כפול)** 
         * מטרות המחקר, מתודולוגיה, השערות.
         * הרציונל בבסיס בחירת המתודולוגיה.
         * הרציונל בבסיס בחירת המדגם.
         * השלכות יישומיות של המחקר לקידום מערכת החינוך בישראל.
         * הרקע והנסיון הרלוונטי של צוות המחקר.

יש להקפיד על פונט בגודל ובסגנון קריא (למשל David או Arial בגודל 12 לפחות). כמו כן, יש להגיה בקפדנות את כל הטקסט (ניסוח ואיות).

תקציר הצעת המחקר יהיה גלוי וניתן יהיה לפרסמו ברבים כולל הצגתו באתר המשרד.

* + 1. **הטקסט של תכנית המחקר (בעברית)**

**עד 10 עמודי A4** (כולל תרשימים, לא כולל ביבליוגרפיה), ברווח **1.5** בין השורות. יש להקפיד על פונט בגודל ובסגנון קריא. המציע יתאר את מערך המחקר, תוך ציון האופן בו תינתן תשובה לשאלות המחקר השונות. התוכנית תכלול את הסעיפים שלהלן:

1. **רקע, מטרות ושאלות-** רקע כללי רלוונטי לנושא הנחקר, מטרות ושאלות המחקר.
2. **רקע מדעי –Scientific background-** כולל סקירה על מצב המחקר והחידושים המדעיים של הנושא המוצע.
3. **תיאור המחקר המוצע:**

השערות המחקר.

תכנית ושיטות עבודה– איסוף הנתונים, לרבות כלי המחקר והתייחסות לתהליך פיתוחם אם נדרש. בחלק זה יש להתייחס גם לאישורי הרשויות הנדרשים לביצוע המחקר.

היקף המדגם למחקר ופיתוח ושיטת הדגימה.

על ההצעות להצביע על התועלות של המחקר ועל מידת ישימותו. כן מתבקשים החוקרים לציין את הנושאים וההתמחויות החדשים שבתחומי ההצעה (במה המחקר מחדש). מומלץ לכלול בהצעות ממצאים ראשוניים, אם ישנם כאלה, לצורך הוכחת עקרונות וישימות הגישה המוצעת. הצעת המחקר תכלול פירוט מלא של תוכנית העבודה, אבני דרך לביצועה כולל הגדרת קריטריונים מדידים לבחינת העמידה באבני הדרך. בהכנת ההצעה מומלץ לבחון את אמות המידה להערכת ההצעות (סעיף 9 לחוזה זה) ולתת מענה לכלל ההיבטים הנשקלים בעת דירוגה.

1. **תרשימים (Figures) -** יש להקטין ולכלול בעמוד אחד כמה תרשימים, ולהצמיד לכל תרשים את דברי ההסבר שלו.
2. **ביבליוגרפיה –Bibliography**

בכל פרסום יצוינו כותרת המאמר במלואה ומראה המקום המפורט.

בכל פרסום יש לציין את שמות כל מחברי המאמרים (גם אם למחקר מספר מאמרים).

את הרשימה הביבליוגרפית יש לערוך לפי שיטת APA.

את הרשימה הביבליוגרפית בשפה העברית יש להפריד תחת כותרת באנגלית: Hebrew Publications.

* + 1. **התייחסות ראשונית להיבטים אתיים הקשורים לביצוע המחקר:** כל מחקר המבקש לאסוף נתונים במערכת החינוך, נדרש לקבל היתר בכדי לעמוד בכללי האתיקה של המשרד (מידע עדכני ניתן למצוא באתר לשכת המדען:

<http://cms.education.gov.il/EducationCMS/Units/Scientist/IsofMeyda/> ).

לצורך כך, נבקשכם למלא התייחסות ראשונית להיבטים וסוגיות אתיות היכולות לצוץ במהלך המחקר המוצע. התייחסות זאת אינה מהווה תחליף לבקשת היתר ספציפי במידה וההצעה תזכה בקול הקורא. במידה ומוצגים נתוני פיילוט, או שקיים כבר אישור אתיקה של המוסד המגיש לחלק מההצעה, יש לצרפם.

יש להתייחס להיבטים הבאים:

* + - * איזה אוכלוסייה/ות יבדקו במחקר (התייחסות לגיל, מגזר, סוג חינוך)?
      * כיצד יבוצע גיוס הנבדקים ואיך תתקבל הסכמתם (או הסכמת ההורים במקרה שבו המחקרי יבוצע על תלמידים) להשתתף בניסוי?
      * איזה סוג מידע ייאסף על כל אחת מהאוכלוסיות ובאיזה אופן הוא ייאסף (שאלונים/ ראיונות/ תצפיות/ צילומים וכו')? במידה ומתוכנן איסוף של מידע רגיש יש לפרט ככל הניתן - האם המידע שייאסף יהיה מזוהה?
      * כיצד ישמר המידע, למי תהיה גישה אליו, וכיצד ישמר חסיונם שם הנבדקים במידע וייאסף מידע מזוהה?
    1. **הצעת תקציב ובה פירוט עלות כל אבן דרך, על פי המגבלה בסעיף 3.3 לעיל.** להנחיות בבניית הצעת תקציב יש לעיין בנספח 3. אם ההצעה או חלקים ממנה הוגשו במקביל לקרן אחרת, יש להימנע מכפל מימון. על המציע שהצעתו זכתה להודיע לכל שאר הקרנות, שאליהן הוא הגיש בקשה למימון או תמיכה, שהוא מבטל את פנייתו אם זו דומה באופייה, תכנה והיקפה להצעות המוגשות למדען הראשי.
    2. **קורות חיים.**
    3. **רשימת פרסומים מדעיים בתחום בחמש השנים האחרונות, הישגים אקדמיים אחרים הרלבנטיים להצעת המחקר ולכושרם של החוקרים לבצע את המחקר הנדון וזכייה בקרנות תחרותיות, פרסומים בכתבי עת שפיטים.**
    4. **אישור מהמוסד המוכר להשכלה גבוהה כי החוקרים מועסקים כחברי סגל אקדמי (סגל פנים) במוסד.**
    5. **רשימה של הקרנות שלהן הגישו החוקרים בקשות למענקי מחקר בנושאים הקשורים או חופפים להצעת מחקר זו, כולל פרוט סטטוס הבקשות (אושרה/טרם התקבלה תשובה/נדחתה).**
    6. **מסמכים נוספים-** ניתן לצרף מסמכים נוספים שיצורפו לכל העתקי ההצעה.

1. **אמות מידה להערכת ההצעות**
   1. הבקשות תעבורנה הליך של מיון, בדיקה והערכה על ידי לשכת המדען הראשי.
   2. בשלב הראשון תיבדק עמידת ההצעות בתנאי הסף (סעיף 3 לעיל). רק הצעות אשר נמצאו עומדות בתנאי הסף, יועברו לשלב השני של השיפוט.
   3. השלב השני של שיפוט ההצעות יעשה בשני חלקים:
2. מגישי ההצעות יוזמנו להציג את המחקר בפני צוות שיפוט המורכב מבעלי תפקידים במשרד ולענות על שאלות הבהרה בנוגע למחקר. הציון שיינתן לכל הצעה על-ידי צוות זה יהווה 45% מסך הציון הכולל.

הקריטריונים עליהם יתבסס השיפוט על-ידי צוות שיפוט זה הם:

1. הלימה עם מטרות המחקר כפי שאלה הוגדרו בקול הקורא (70%).
2. מידת היישימות של תכנית העבודה במגוון ההיבטים הקשורים למדיניות המשרד, נהלים וכיו"ב (30%).
3. צוות שיפוט נוסף יורכב מאנשי אקדמיה. הציון שיינתן לכל הצעה על-ידי צוות זה יהווה 45% מסך הציון הכולל. הקריטריונים שעליהם יתבסס השיפוט על-ידי צוות זה הם:
4. מצוינות מדעית וחדשנות (60%).
5. סיכויי ההצלחה של תכנית העבודה (30%).
6. סבירות התקציב: סבירות הסכום המבוקש ביחס לתכנית העבודה (10%).
7. צוות לשכת המדען הראשי ייתן 10% מהציון הכולל על בסיס הקריטריון הבא:
8. הרכב צוות המחקר: ניסיון החוקרים בתחום המחקר ושילוב של חוקרים דוברי ערבית, בעדיפות לחוקרים המשתייכים למגזר הבדואי (100%).
   1. המלצות צוותי השיפוט אשר יתוכללו על-ידי לשכת המדען הראשי יובאו לאישור ועדת המכרזים.
   2. המשרד שומר לעצמו את הזכות לגרוע נקודות ממציע שעבד בעבר עם המשרד או מהצעה הכוללת גורם אשר עבד בעבר עם המשרד במסגרת מחקר ולא עמד בלוחות הזמנים ו/או בסטנדרטים של השירות הנדרש, או שקיימת לגביו חוות דעת שלילית בכתב על טיב העבודה שסיפק. במקרה זה, המשרד רשאי אך לא חייב להעניק למציע זכות טיעון בכתב או בעל פה לפי שיקול דעתו של המשרד, לפני מתן ההחלטה הסופית .
   3. ההצעה בעלת הציון המשוקלל הגבוה ביותר תקבע כזוכה. במקרים מסוימים ייתכן שתבחר יותר מהצעה אחת בכפוף לתקציב הקיים בתקנה התקציבית ובהתאם לטעמים המיוחדים שיפורטו בהחלטת ועדת השיפוט.
9. **משך הבדיקה ותקפות ההצעה**

המשרד ייעשה מאמצים לסיים בהקדם את תהליכי השיפוט של ההצעות ולהודיע על התוצאות למתמודדים. במידה ותהליך הבדיקה של ההצעות המלאות לא יסתיים תוך 60 ימי עבודה מהמועד האחרון לכל הגשה, רשאי המציע לבטל את הצעתו.

1. **הצהרת המציע**

יובהר בזאת כי בעצם הגשת הצעה מצהיר המציע כי קרא את כל הפרטים של קול קורא זה ונספחיו והוא מצהיר כי הבין את הדרישות והוא מסכים לכל תנאי ההסכם ולתנאים הכלליים המהווים חלק בלתי נפרד מהקול קורא.

1. **שאלות ובירורים:**

נציגת המשרד לקול קורא זה הינה ד"ר אודט סלע, ואליה יש להפנות את כל השאלות והבירורים. **ניתן לשלוח את השאלות בכתב בלבד עד ל- 1.7.2018 בשעה 14:00 לכתובת דוא"ל** [**odettese@education.gov.il**](mailto:odettese@education.gov.il) **תוך ציון שם הפונה.** באחריות הפונה לוודא כי השאלות הגיעו אל נציג המשרד. לא תהיה אפשרות אחרת לקבלת מידע או לברר פרטים כלשהם בהקשר לקול קורא זה לאחר המועד האחרון למשלוח השאלות. סיכום השאלות והתשובות יפורסם עד שבוע לפני מועד ההגשה באתר האינטרנט של לשכת המדען הראשי: [WWW.EDUCATION.GOV.IL/SCIENTIST](http://WWW.EDUCATION.GOV.IL/SCIENTIST)

המשרד שומר לעצמו את הזכות להימנע מלהשיב לגופה של השגה אם ימצא כי מתן מענה להשגה עלול לסכל או לפגוע בהליך הקול הקורא או בתכליתו.

להלן תיאור המבנה להגשה של שאלות ובקשות הבהרה:

|  |  |
| --- | --- |
| הסעיף בקול קורא | פירוט השאלה / בקשת ההבהרה |
|  |  |
|  |  |

1. **המשרד רשאי**
   1. המשרד יפסול הצעות אשר יתגלו בהם פגמים מהותיים.
   2. המשרד רשאי לבטל את הקול קורא.
   3. המשרד רשאי לבחור לבצע רק חלק ממרכיבי המחקר.
   4. המשרד רשאי בכל שלב, לאחר תחילת המחקר, להכניס לתוכנית המחקר שינויים, תוך שמירה על מגבלת התקציב המקורית, בתיאום עם החוקרים האחראים.
   5. כל שינוי שייעשה במסמכי הקול הקורא או בנספחיהם או כל הסתייגות ביחס אליהם, בין אם ייעשו בתוספת למסמכים, במכתב נלווה או בכל דרך אחרת, הם חסרי תוקף והמשרד רשאי להתעלם מהם או לפסול את הבקשה.
   6. אין המשרד מתחייב לקבל הצעה כל שהיא. ביצוע ההתקשרות בהתאם לקול קורא זה מותנה בקיום תקציב מוסדר לנושא וקבלת כל האישורים הדרושים.
   7. המשרד שומר לעצמו את הזכות לערוך שינויים או תיקונים בקול קורא זה ונספחיו, לרבות בכל תנאי מתנאיו ובמועד הגשת ההצעות. השינוי או התיקון ייערך בכתב ויפורסם באתר האינטרנט של המשרד ו/או באתר מינהל הרכש הממשלתי. באחריות המציעים לבדוק מפעם לפעם באתר האינטרנט של המשרד אם חלו שינויים בנוסח הקול הקורא ולהתאים הצעתם לשינויים, ככל שיחולו.

**בברכה,**

**ד"ר איתי אשר**

**מ"מ המדען הראשי של משרד החינוך**

**נספח 1**  
ח ו ז ה (שלא בעקבות מכרז)

# שנחתם ביום\_\_\_\_\_\_\_\_\_ בחודש \_\_\_\_\_\_\_\_\_\_\_ לשנת \_\_\_\_ בירושלים

# בין מדינת ישראל באמצעות ממשלת ישראל המיוצגת על ידי לשכת המדען הראשי וחשב משרד החינוך (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

#### לבין

\_\_\_\_\_\_\_\_\_\_\_\_\_\_\_\_\_\_  
שכתובתו \_\_\_\_\_\_\_ (להלן "המוסד" או "צד ב")

מצד שני

הואיל: ומשרד החינוך (להלן "המשרד") מעונין בביצוע מחקר בנושא \_\_\_\_\_\_\_\_\_\_\_\_\_\_\_\_;

והואיל: וצד ב' מצהיר שהינו בעל הידע והניסיון הדרושים לבצע את המחקר הנ"ל ברמה גבוהה ובמסגרת ארגונית משלו;

והואיל: והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת ההתקשרויות בנושא סקרים ומחקרים מיום \_\_\_\_\_.

הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1. "היחידה" או "הלשכה" – לשכת המדען הראשי.
2. "המחקר" – פירושו המחקר נשוא הסכם זה.
3. כללי
4. המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.
5. הנספחים לחוזה זה הם:

נספח א' –הצעת המחקר;

נספח ב' –הנספח התקציבי להצעת המחקר;

נספח ג' – כתב ערבות;

נספח ד' – הוראת קיזוז;

נספח ה' – אישור עריכת ביטוחים;

נספח ו' – הסכם לשמירת סודיות

1. סתירה בין מסמכים

הצעת צד ב' תהווה חלק בלתי נפרד מחוזה זה. בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.

1. תקופת ההתקשרות

תקופת ההתקשרות על פי חוזה זה תחל ביום \_\_\_\_\_ ותסתיים לא יאוחר מיום \_\_\_\_

המשרד יהיה רשאי להאריך את תקופת ההתקשרות לתקופה של עד 36 חודשים נוספים בהתאם להמלצה של הועדה המלווה ובכפוף להתאמה לתכנית האסטרטגית של המשרד באותה עת. המשרד יקבע את גובה התקציב המיועד להארכת ההתקשרות ובלבד שלא יעלה על גובה התקציב שאושר להתקשרות הראשונה.

1. התחייבויות החוקר באמצעות המוסד

צד ב' מתחייב בזאת כלפי המשרד לבצע את כל הפעולות כפי שהן מפורטות בנספח א' לחוזה זה.

מבלי לפגוע בכלליות האמור לעיל מתחייב צד ב' כדלקמן:

1. לבצע את המחקר במיומנות וברמה מקצועית גבוהה.
2. לעמוד בלוחות הזמנים שנקבעו בתכנית המחקר.
3. החוקר מתחייב לא לשנות את הצעת המחקר (נספח א') ואת הנספח התקציבי (נספח ב') ולא לסטות מהם אלא אם יקבל את הסכמת המשרד בכתב ומראש.
4. החוקר מתחייב לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה וכי ימשיכו להיות ברשותו עד מילוי מלא של דרישות החוזה כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5. על אף האמור בסעיף ג' לעיל, המשרד יהיה רשאי לאשר סטייה משמעותית מהצעת המחקר )נספח א') או שינויים משמעותיים בנספח התקציבי (נספח ב') בהתאם לשיקול דעתו. חוקר המעוניין לסטות באופן משמעותי מהצעת המחקר או לערוך שינויים משמעותיים בנספח התקציבי נדרש להגיש למשרד מראש בקשה מנומקת בכתב, בחתימת החוקר והמוסד. המשרד ישיב לבקשה כאמור בתוך 60 יום לאחר קבלתה, לכל המאוחר.
6. לשכת המדען רשאית בכל שלב משלבי העבודה להכניס שינויים ותוספות מהותיות, המוסכמים על צד ב' מבחינה מקצועית ואשר בהם הוא יכול לעמוד מבחינה ארגונית וכספית, וצד ב' מתחייב לבצעם תוך פרק הזמן שיוחלט בין הצדדים.
7. החוקר מתחייב לבצע שינויים, גריעה או הוספה להצעתו נספח א' אם יידרש לעשות כן בכתב על- ידי המשרד, במסגרת התקציב המאושר. סבר החוקר כי מבחינה מקצועית לא ניתן לבצע את המחקר לאחר השינוי, רשאי הוא לסיים את ההסכם, והמשרד ישלם למוסד את ההוצאות אשר נגרמו לו עקב ביצוע המחקר בהתאם להסכם זה וכן הוצאות שנגרמו לו עקב התחייבויות שנלקחו לצורך ביצוע המחקר הנכללות בנספח התקציבי נספח ב' ושאינן ניתנות לביטול באותו מועד.
8. החוקר מצהיר כי המשרד הוא הגורם המממן היחידי של המחקר, למעט גורמי מימון אשר הוצגו במסגרת הצעת המחקר נספח א' ואושרו על ידי המשרד. אם לאחר חתימת ההסכם יעמדו לרשות המחקר מקורות מימון נוספים בכסף או בשווה כסף, יודיע על כך מיידית למשרד, ישלח הצעת מחקר ונספח תקציבי מעודכנים ויקבל את אישור המשרד.
9. החוקר מתחייב למסור למשרד או מי מטעמו את כל המידע והמסמכים הקשורים למחקר ולביצוע הסכם זה המבוקשים על-ידו בכל עת, הן בכתב והן בעל-פה, יאפשר לנציגי המשרד או מי מטעמם לבקר בכל עת, בתאום מראש, באתר שבו מתבצע המחקר ובכל מקום בו מתנהלת עבודה כלשהי הקשורה בביצוע הסכם זה ויגיע לפגישות עימם במטה משרד החינוך בירושלים או בתל-אביב באם יתבקש באורח סביר, בכל תקופת ההסכם.
10. החוקר מתחייב לקיים כל דין החל לעניין העסקת עובדים ושמירה על החומר הקשור במחקר.
11. החוקרים
12. אם אחד החוקרים הראשיים המצוינים בהצעת המחקר אינו יכול, מסוגל או רוצה לבצע את המחקר במשך תקופה רצופה העולה על שלושה חודשים, על המוסד לבקש אישור המשרד לכך מראש ובכתב. לא תאושר בקשה להחלפת חוקר ראשי מרכז המחקר במהלך שנת המחקר הראשונה אלא במקרים חריגים. מבלי לגרוע מן האמור לעיל, מומלץ בכל מקרה לידע את נציג המשרד בדבר הצורך בשינוי מוקדם ככל הניתן.
13. אישר המשרד את בקשת המוסד להפסקה בביצוע במחקר על-ידי אחד החוקרים, רשאי המוסד להציע חוקר אחר ברמה נאותה אשר ייקח על עצמו את המשך ביצוע המחקר )להלן – חוקר מחליף). המשרד רשאי לאשר חוקר מחליף ורשאי הוא שלא לאשר את החוקר המחליף לפי שיקול דעתו.
14. אישר המשרד את החוקר המחליף יחולו עליו הוראות הסכם זה וכל ההתחייבויות לפיו.
15. המוסד יפסיק את פעילותם במחקר של חוקר וכל אדם אחר הקשור בביצוע המחקר אם המשרד דרש זאת בכתב ובתיאום מראש, באופן מנומק ומטעמים סבירים. במידה שהמוסד מעוניין בהמשך המחקר ומציע אדם אחר לביצוע המחקר, המשרד יאשר את הבקשה באם המועמד עונה על דרישות הקול הקורא ובעל ניסיון לפחות דומה לחוקר אותו הוא מועמד להחליף. במידה והמשרד מעוניין להחליף את החוקר הראשי מסיבה כלשהי והדבר אינו מקובל על המוסד, ניתן יהיה לסיים את ההתקשרות על-פי סעיף 4 ז'.
16. החוקר מתחייב להימנע ממצב של ניגוד עניינים או שיש בו חשש לניגוד עניינים ביחס להתחייבויותיו לפי הסכם זה; החוקר יודיע למשרד על כל מקרה אפשרי בו עשוי להתעורר ניגוד עניינים ויפעל לפי הנחיות המשרד.
17. התחייבויות המוסד
18. המוסד מצהיר כי יש לו התשתית הדרושה בתחום העיסוק של המחקר הכוללת ציוד, כוח אדם וידע, אשר תעמוד לרשות החוקר במהלך תקופת ההסכם וכי הוא יאפשר לחוקר לבצע את המחקר בהתאם לתנאי הסכם זה על נספחיו ויספק לו את התשתית, ציוד וכוח אדם הדרושים.
19. המוסד ינהל את תקציב המחקר במערכת ספרים נפרדת שתיערך לפי עקרונות חשבונאיים מקובלים וכל התמורה שתשולם על-ידי המשרד לפי הסכם זה תשמש את המחקר בלבד.
20. המוסד יאפשר למשרד ו/או לכל נציג מטעמו לבדוק בכל עת, בתאום מראש, הן במהלך ההתקשרות והן שלוש שנים לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
21. המוסד יידע את החוקרים בכתב על התחייבויותיהם לפי הסכם זה.
22. המוסד מתחייב כי ימסור למשרד או מי מטעמו את כל המידע והמסמכים הקשורים למחקר המבוקשים על-ידו בכל עת, הן בכתב והן בעל-פה, יאפשר לנציגי המשרד או מי מטעמם לבקר באתר שבו מתבצע המחקר בכל עת, בתאום מראש, ונציגו יגיע לפגישות עימם באם יתבקש, בכל תקופת ההסכם .
23. המוסד מתחייב לקיים כל דין החל לעניין העסקת עובדים ושמירה על החומר הקשור במחקר.
24. דו"חות מדעיים ומעקב אחר התנהלות המחקר
25. לשכת המדען הראשי תמנה ועדת מלווה לביצוע המחקר המורכבת מאנשי המקצוע שייקבעו על-ידה ומלווה מתודולוגי שהינו חבר סגל או חבר סגל בגמלאות במוסד אקדמי. אחד או יותר מן החוקרים הראשיים ינכח בכל הדיונים הנוגעים למחקר ולביצועו שיתנהלו בלשכת המדען הראשי.
26. באמצעות ועדה זו תעקוב לשכת המדען הראשי אחר ביצוע המחקר, על מנת לוודא שהוא מתנהל בהתאם לתוכנית המחקר. על החוקרים לקבל אישור לנושאים הבאים:

שיטת הדגימה והמדגם (לפני פניה לבתי ספר)

כלי המחקר (לפני העברתם בבתי הספר)

השלמת איסוף הנתונים

תכנית ראשונית לעיבוד הנתונים (בסיס לשינויים בהתאם לממצאים)

דו"חות הביניים

הדו"ח הסופי

1. בהתאם לדיוני הועדה, הלשכה רשאית להציע שינויים בתוכנית העבודה או בלוח הזמנים וכן לצמצם או להפסיק את המחקר. במקרים בהם חלו שינויים מהותיים בתכנית העבודה, כנגזרת משינויים אותם ערך המשרד והמשרד הסכים כי אכן מדובר בשינוי מהותי, ובמידה שהחוקר יהיה סבור שמבחינה מקצועית לא ניתן לבצע את המחקר לאחר אותו שינוי, הוא יהיה רשאי לסיים את ההסכם. הפסקת ההסכם ו/או צמצומו, תהיה בכפוף לתשלום החלק היחסי של המחקר שכבר בוצע. גם במקרים בהם המשרד הפסיק את המחקר (ולא בשל רשלנות החוקר או אי שביעות רצון המשרד מתוצרי המחקר) ישלם המשרד לחוקר תשלום עבור החלק היחסי של המחקר שכבר בוצע.
2. החוקר ימסור ללשכת המדען הראשי דיווח בכתב ובעל פה במועדים שיקבעו בתאום עם הלשכה, לפי ההתקדמות בשלבי העבודה. הדו"חות יוכנו בהתאם להנחיות במסמך – "הנחיות להגשת דו"חות מדעיים" המופיע באתר המדען הראשי.
3. במקרה בו יאחרו המוסד או החוקר בהגשת דו"ח הביניים המדעי ללא אישור מוקדם מראש ובכתב מהמשרד, המשרד ינכה מתקציב המחקר סכום אשר יחושב באופן יחסי לתקופת האיחור, והמוסד יתקן את הצעת המחקר והנספח התקציבי בהתאם ויעבירם לאישור המשרד.
4. דו"חות מדעיים, יוגשו בעותק מדיה מגנטית. הדו"ח הסופי יוגש גם במתכונת מודפסת בהתאם להנחיות לשכת המדען הראשי. המשרד רשאי, מעת לעת, לתת למוסד הנחיות בכתב לגבי אופן הכנת הדו"ח, צורתו, מתכונתו ואופן הגשתו והחוקר יכין את הדו"ח בהתאם.
5. התמורה
6. תמורת ביצוע כל התחייבויותיו של צד ב' לפי חוזה זה ישלם המשרד לצד ב' על סמך יסוד דו"חות מפורטים שיגיש צד ב' למשרד ושיאושרו על ידי המדינה סכום שלא יעלה על \_\_\_\_\_\_ ש"ח כולל תקורה (להלן: "התמורה") כמפורט בנספח מסגרת.  
   סך הכל ישולם על ידי המשרד לצד ב' לפי חשבונות מפורטים ודו"ח ביצוע מפורט על התקדמות בביצוע שלבי העבודה שהמשרד יאשרם בהתאם לתחשיב המצורף.  
   סך של עד \_\_\_\_\_\_ כולל תקורה על פי חשבונות שיגיש המוסד לפי שלבי ביצוע.  
   היתרה בסך של \_\_\_\_\_ כולל תקורה תשולם לאחר אישור לשכת המדען הראשי כי המוסד מילא את כל התחייבויותיו על פי ההסכם.
7. הסכום האמור לעיל מתוקצב בסעיף תקציבי 400234.
8. נוהל התשלום:
   1. צד ב' יגיש למשרד דו"ח המפרט את כל הפעולות / השלבים שביצע במהלך התקופה, וכן חשבון מפורט שהונפק על ידו.
   2. אגף הכספים במשרד ישלם לצד ב' מותנה בקבלת החשבון המפורט שהנפיק צד ב' למשרד, קבלת אישור היחידה לביצוע העבודה וקבלת הוראת תשלום מטעם היחידה.
   3. צד ב' לא יהיה רשאי לדרוש מהמשרד פיצוי כלשהו בגין עיכוב בתשלום הנובע מדו"ח מפורט או מחשבונית מס שאינם שלמים או שגויים או בגלל חוסר במסמכים.
9. הצמדה - על סכומי התמורה הנקובים בהסכם זה לא תחול הצמדה.
10. תקורה ומע"מ - התמורה האמורה כוללת תקורה ומס ערך מוסף.
11. סופיות התמורה - התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא, למעט כל שינוי שאושר על-ידי המשרד.
12. תשלומי יתר - בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה. אם יתברר שהמדינה שילמה סכומי חסר, תשלם המדינה סכומים אלה לצד ב' כשהם צמודים כאמור בהוראת חוזה זה.
13. חוק התקציב - חוזה זה יהיה כפוף לחוק התקציב.
14. ידע, זכויות במחקר ופרסום
15. זכויות קניין רוחני:
    1. בהסכם זה, "זכויות קניין רוחני" – לרבות זכויות לפי חוק זכות יוצרים, התשס"ח- 2007, זכויות בסוד מסחרי לפי חוק עוולות מסחריות, התשנ"ט- 1999, זכויות לפי חוק הפטנטים, התשכ"ז- 1967, זכויות לפי פקודת סימני מסחר [נוסח חדש], התשל"ב- 1972, זכויות לפי פקודת הפטנטים והמדגמים או כל זכות קניין רוחני אחרת.
    2. כל זכויות הקניין הרוחני ביחס לכלים לנתונים, התוכניות, הנספחים, הטיוטות, התרשימים, וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו, בישראל ומחוצה לה, יהיו שייכים לצד ב' (בהתאם להחלטת ממשלה ס.   חכ/122  של  ועדת  שרים  לענייני  חברה  וכלכלה מיום  13.09.2004).
    3. רישיון שימוש לא בלעדי בתוצר הידע למדינה:
       1. המדינה תקבל ללא תמורה רישיון לא בלעדי, בלתי חוזר, לעשות שימוש בתוצר הידע במישרין או באמצעות גורם אחר, לצרכים לאומיים; מובהר בזאת כי הקביעה מהם צרכים לאומיים תהיה בסמכות שר החינוך, שר המשפטים ושר האוצר.
       2. הודיעה המדינה בהתאם (לסעיף 2) לעיל, כי היא מעוניינת לעשות שימוש בתוצר הידע, יספק המוסד למדינה את כל המידע, המסמכים, המדגמים והתרשימים שיסייעו בהגנה על תוצר הידע ויחתום על כל מסמך שיידרש באופן סביר על-ידי המשרד לרבות כתבי ויתור, כתבי העברה, ייפויי כוח וכיוצ"ב לצורך מימוש הרישיון. המדינה תעשה שימוש בידע ובמסמכים כאמור רק לצרכי הרישיון שניתן לה על פי הסכם זה ובהתאם להוראותיו.
       3. קיבל המוסד תמורה כלשהי בגין רישיונות שימוש בתוצר הידע, יחזיר למשרד תמלוגים בשיעור 5%מכל הכנסה הנובעת מכך, לרבות השירותים הנלווים או הכרוכים בכך, עד למלוא התמורה ששילם המשרד לפי הסכם זה בצירוף ריבית והפרשי הצמדה לפי ריבית החשב הכללי באוצר.
    4. על צד ב' להעביר את המסמכים ואת הנתונים הקשורים במישרין למחקר זה להחזקת צד א' או לפקודתו, בהתאם לכללים המפורסמים בסעיף 7 ד בהסכם זה עם סיום הכנת הדו"ח הסופי, וזאת ללא תשלום נוסף כלשהו של צד א'. צד ב' יהיה רשאי לשמור בידיו העתקים מהמסמכים הנ"ל. למען הסר ספק מובהר כי צד ב' לא יהיה רשאי לעכב תחת ידו מסמכים כאמור בסעיף 9(א)(3) גם במידה שיגיעו לו, לטענתו, תשלומים מאת צד א'.
    5. צד ב' מצהיר כי למיטב ידיעתו לא הפר או יפר כל זכות קניין רוחני של צד ג' במהלך ביצוע חיוביו על פי חוזה זה, והוא יהא אחראי לבדו להבטיח את הבעלות של הצדדים במסמכים כאמור בסעיף 9(א)(3), לרבות ביצוע כל פעולה הדרושה לשם כך. מבלי לגרוע מכלליות האמור, מובהר בזה במפורש כי צד ב' יהא אחראי לבדו לכל דרישה או תביעה בגין הפרת זכויות קניין רוחני הקשורה לביצוע הסכם זה וכל הנובע מכך. צד ב' ישלם את דמי הנזק ו/או הפיצוי שיגיעו בהתאם לכך וכן יהיה חייב לשפות את צד א', מיד עם דרישה ראשונה, בגין כל סכום אשר צד א' יידרש לשלמו כתוצאה מתביעה או דרישת תשלום מחמת נזק שנגרם כמתואר לעיל, לרבות הוצאות ושכר טרחת עו"ד.
16. שמירת סודיות ופרסום:
17. המשרד יהא רשאי לפרסם את ממצאי המחקר בכל דרך שתראה לו, ובלבד שבמסגרת הפרסום יאוזכר שמם של החוקר והמוסד. פרסום המשרד ייעשה בתנאים הבאים: במידה והמוסד טרם פרסם את ממצאי המחקר, המשרד יפנה למוסד בכתב ויודיע על כוונתו לפרסם את הממצאים. למוסד תינתן שהות סבירה שלא תפחת מתשעים ימים על מנת להגן על תוצר הידע או לשכנע את המשרד כי פרסום כאמור יפגע בהגנה על הידע ו/או יפגע באפשרויות מסחור הידע ו/או יפגע בפרסומי החוקר או מכל סיבה סבירה אחרת. למען הסר ספק, לאחר פרסום ממצאי המחקר בידי המוסד רשאי המשרד לפרסמם כרצונו, לאחר שעדכן בכתב את המוסד על כוונתו לפרסם את הממצאים לפני כל פרסום. מבלי לגרוע מכלליות האמור לעיל, פרסום חלקי של תוצאות המחקר ייעשה לאחר תיאום עם החוקר.
18. המשרד יהיה רשאי לפרסם את דבר זכייתו של המוסד במימון עבור המחקר במסגרת הקול הקורא, בכל דרך שתראה לו. במסגרת הפרסום יהיה המשרד רשאי לציין את שמות החוקרים המעורבים במחקר, את שם המחקר והמוסד, תאריכים הקשורים במימון וביצוע המחקר, סכום המימון הממשלתי שקיבל המחקר וכד'.
19. בכל פרסום פומבי שהוא יאזכרו המוסד, החוקר או כל גורם אחר מטעמם את מימון המשרד בנוסח הבא: "מחקר זה מומן על-ידי משרד החינוך", תוך ציון כי הממצאים והמסקנות הם על אחריות החוקרים בלבד. למען הסר ספק, אחריות החוקרים הינה לתוכנו האקדמי של המחקר ולביצועו ברמה המקובלת, אך החוקר והמוסד אינם אחראיים על יישום תוצאות המחקר. אין המוסד אחראי כלפי המשרד ו/או צד ג' לנזקים נשוא יישום תוצאות המחקר ע"י המשרד ו/או מי מטעמו ו/או צד ג' שאינו בעל רישיון שימוש מאת המוסד
20. צד ב' אינו רשאי לפנות לכלי תקשורת בנושא ממצאי המחקר ללא אישור מראש ובכתב מלשכת המדען הראשי. מובהר כי האמור לא יחול על פרסומים בכתבי עת מדעיים.
21. הצדדים מסכימים כי המסמך המסכם והתקצירים וכן חומרי רקע (סקירות מדעיות) שיוכנו במסגרת הפעילות וכתוצאה ממנה יונגשו לטובת הציבור באתר צד א'. למוסד המחקר ולחוקר, זכות לפרסם את תוצאות המחקר בדרך מקובלת באקדמיה, למעט במקרים שפרסום המחקר עלול לגרום לפגיעה בביטחון המדינה או בשלום הציבור או במקרים בהם לשכת המדען הראשי סבורה כי קיימת פגיעה חמורה באתיקה המחקרית. רשימת התפוצה של הדוח המסכם תקבע על ידי משרד החינוך.
22. המבצע לא יפרסם בכל דרך שהיא ולא ימסור לגורם חוץ פרט לנציגי לשכת המדען הראשי פרטים מזהים על מוסדות שנחקרו.
23. החוקר מתחייב לשמור בסוד מידע סודי שיגיע אליו מהמשרד במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז 1977- ועבירה על חוק הגנת הפרטיות התשמ"א – 1981.
24. כדי להסיר ספקות מוצהר בזה כי החוקר לא ישתמש בנתונים סודיים שנמסרו על-ידי המשרד לפרויקטים או למחקרים אחרים או לעבודתו המדעית ללא נטילת אישור מראש ובכתב מלשכת המדען הראשי.
25. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

1. להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.
2. למנות ממונה או צוות ממונה מטעמו לצורך ביצועו של חוזה זה.
3. המחאת זכויות

בכפוף לזכות צד ב' להמחות זכויות לחוקר/ים, צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

1. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד לצורך ביצוע הסכם זה, אלא באישור בכתב ומראש של המשרד כל עוד הסכם זה בתוקף.

1. יחסי הצדדים
2. חוזה זה הינו חוזה קבלנות כמשמעותו בחוק חוזה קבלנות תשל"ד-1974.
3. צד ב' הוא קבלן עצמאי ומבצע את חיוביו על פי חוזה זה כקבלן עצמאי ולא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.
4. צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.
5. תשלומים בגין המועסקים

צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו.

מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות.

חויבה המדינה על-ידי רשות מוסמכת לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה ישפה צד ב' את המדינה עם דרישה ראשונה בכתב בגין כל סכום שחויבה לשלם כאמור.

1. מוסכם כי צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח- 1959- בכל הקשור לקיום חוזה זה גם מעבר לתקופת החוזה. סעיף זה יופעל רק לאחר שתודיע המדינה על כך בכתב לצד ב.
2. ביטוח
3. מבצע המחקר מתחייב, לבצע ולקיים את כל הביטוחים המפורטים בזה לטובתו ולטובת מדינת ישראל- משרד החינוך ולהציג למשרד, את הביטוחים הכוללים את כל הכיסויים והתנאים הנדרשים כאשר גבולות האחריות לא יפחתו מהמצוין להלן:-
4. **ביטוח חבות המעבידים**
   * + 1. מבצע המחקר יבטח את אחריותו החוקית כלפי עובדיו בביטוח חבות מעבידים בכל תחומי מדינת ישראל והשטחים המוחזקים;
       2. גבול האחריות לא יפחת מסך 5,000,000 דולר ארה"ב לעובד, למקרה ולשנה;
       3. הביטוח על פי הפוליסה יורחב לשפות את מדינת ישראל –משרד החינוך היה ונטען לעניין קרות תאונת עבודה/מחלת מקצוע כלשהי כי היא נושאת בחבות מעביד כלשהם כלפי מי מעובדי מבצע המחקר.
5. **ביטוח אחריות כלפי צד שלישי**
6. מבצע המחקר יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש, בכל תחומי מדינת ישראל והשטחים המוחזקים;
7. גבול האחריות לא יפחת מסך 250,000 דולר ארה"ב למקרה ולתקופת הביטוח (שנה);
8. בפוליסה ייכלל סעיף אחריות צולבת - Cross Liability ;
9. הביטוח על פי הפוליסה יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי מבצע המחקר והפועלים מטעמו.
10. **ביטוח אחריות מקצועית (ככל שמדובר במחקר יישומי)**
11. מבצע המחקר יבטח את אחריותו המקצועית בביטוח אחריות מקצועית;
12. הפוליסה תכסה כל נזק מהפרת חובה מקצועית של מבצע המחקר, עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר לביצוע עבודת מחקר עבור משרד החינוך, בהתאם לחוזה עם מדינת ישראל – משרד החינוך;
13. גבול האחריות לא יפחת מסך 250,000 דולר ארה"ב למקרה ולתקופת הביטוח (שנה);
14. הכיסוי על פי הפוליסה יורחב לכלול את ההרחבות הבאות:-

* מרמה ואי יושר של עובדים;
* אובדן מסמכים, לרבות אובדן השימוש ו/או העיכוב עקב מקרה ביטוח;
* אחריות צולבת, אולם הכיסוי לא יחול על תביעות מבצע המחקר כנגד המדינה;
* הארכת תקופת הגילוי לפחות 6 חודשים ;

1. הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי מבצע המחקר והפועלים מטעמו.
2. **כללי**
3. בכל פוליסות הביטוח הנדרשות יכללו התנאים הבאים:-
   * + 1. לשם המבוטח יתווספו כמבוטחים נוספים: **מדינת ישראל** –**משרד החינוך,** בכפוף להרחבי השיפוי לעיל;
       2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא, אם ניתנה על כך הודעה מוקדמת של 60 יום לפחות במכתב רשום לחשב משרד החינוך;
       3. המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל - משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון;
       4. מבצע המחקר אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
       5. ההשתתפויות העצמיות הנקובות בכל פוליסה ופוליסה תחולנה בלעדית על מבצע המחקר;
       6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.
       7. חריג כוונה ו/או רשלנות רבתי מבוטל ככל שקיים בכל הפוליסות המבוטחות.
4. העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי מבצע המחקר למשרד החינוך עד למועד חתימת החוזה.
5. מבצע המחקר מתחייב בכל תקופת ההתקשרות החוזית עם מדינת ישראל –משרד החינוך וכל עוד אחריותו קיימת, להחזיק בתוקף את פוליסות הביטוח. מבצע המחקר מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל –משרד החינוך בתוקף. מבצע המחקר מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.
6. אין בכל האמור בסעיפי הביטוח כדי לפטור את מבצע המחקר מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל –משרד החינוך על כל זכות או סעד המוקנים לה על פי דין ועל פי חוזה זה.
7. הפרת חוזה
8. מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה אשר בגינן יהא רשאי המשרד לבטל את החוזה וזאת לאחר שניתנה לצד ב' הודעה מוקדמת בכתב על מהות ההפרה וצד ב' לא תיקן את הנדרש לשביעות רצונו של המשרד תוך פרק זמן של 30 יום:
9. אם צד ב' פיגר פיגור העולה על 30 ימים בלוח הזמנים הקבוע במסגרת העבודה או הקבוע ביתר נספחי החוזה.
10. אם צד ב' לא מסר למשרד במהלך ו/או בסיום ההתקשרות את כל החומר שהכין במסגרת ביצוע התחייבויותיו על פי הסכם זה.
11. אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
12. אם צד ב' הפר את חובתו והתחייבותו לשמירת סודיות.
13. אם צד ב' הפר את חובתו לקיים כל דין החל לעניין העסקת עובדים.
14. אם היחידה תגיע למסקנה כי החוקרים, או חלק מהם, אינם יכולים לבצע את המחקר במלואו או שלב כלשהו ממנו, או השתנו הנסיבות מדיניות המשרד, יהא המשרד זכאי לבטל את תוקפו של ההסכם ולהפסיק את המחקר.
15. במקרים בהם חלו שינויים מהותיים בתכנית העבודה, כנגזרת משינויים אותם ערך המשרד והמשרד הסכים כי אכן מדובר בשינוי מהותי, ובמידה שהחוקר יהיה סבור שמבחינה מקצועית לא ניתן לבצע את המחקר לאחר אותו שינוי, הוא יהיה רשאי לסיים את ההסכם. הפסקת ההסכם ו/או צמצומו, תהיה בכפוף לתשלום החלק היחסי של המחקר שכבר בוצע. גם במקרים בהם המשרד הפסיק את המחקר (ולא בשל רשלנות החוקר או אי שביעות רצון המשרד מתוצרי המחקר) ישלם המשרד לחוקר תשלום עבור החלק היחסי של המחקר שכבר בוצע.
16. בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.
17. מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:
18. אם ימונה כונס נכסים זמני או קבוע לעסקו ו/או לרכוש צד ב'.
19. אם ימונה מפרק זמני או קבוע לצד ב'.
20. אם ימונה נאמן בפשיטת רגל לצד ב'.
21. אם צד ב' הפסיק לנהל את עסקיו לתקופה רצופה העולה על 30 יום.
22. אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.
23. כשצד ב' הסתלק מביצוע החוזה.
24. כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.
25. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.
26. הוראת קיזוז
27. להבטחת כל התחייבויות צד ב' לפי הסכם זה, ימציא צד ב' למשרד הוראת קיזוז במקום ערבות חתומה עפ"י הנוסח המצ"ב.
28. הארכת תוקף הוראת קיזוז: במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, הוראת קיזוז כאמור לעיל, שתהיה בתוקף למשך כל תקופת ההתקשרות הנוספת בתוספת של 60 יום והוראות החוזה זה יחולו עליה, בשינויים המחויבים לפי הענין.
29. בירור מחלוקות
30. בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.
31. קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
32. על בירורים לפי סעיף זה לא יחולו הוראות חוק הבוררות התשכ"ח - 1968.
33. שונות
34. חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.
35. שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
36. הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד – בעת מסירתה.
37. כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה: בשם צד ב':

ד"ר איתי אשר

מ"מ המדען הראשי חוקר ראשי

אביב בן שימול חתימה וחותמת המוסד

סגנית חשב המשרד

נספח מספר 2

דף 1 מתוך 4

**קול קורא מס' 11/5.18 להגשת הצעות מחקר בנושא פערים ואי-שוויון בטיפול בגיל הרך בחברה הבדואית**

**דף שער**

|  |  |  |
| --- | --- | --- |
| **1.** | **שם המחקר**: | |
|  |  | |
| **2.** | **פרטי החוקרים הראשיים**: | |
| **א.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **ב.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **ג.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **ד.** | שם מלא: |  |
|  | כתובת: |  |
|  | מס' טלפון נייד: |  |
|  | דוא"ל: |  |
| **3.** | **המוסד האקדמי שבמסגרתו מוגשת ההצעה:** | |
|  |  | |

נספח מספר 2

דף 2 מתוך 4

|  |  |
| --- | --- |
| **4.** | **עלות המחקר** |
|  |  |
| **5.** | **תקופת ביצוע המחקר 36 חודשים** |

|  |  |  |
| --- | --- | --- |
|  |  |  |
| **תאריך** | **שם החוקר וחתימה** | **חתימת וחותמת המוסד האקדמי** |

נספח מספר 2

דף 3 מתוך 4

**טופס הגשת הצעת מחקר**

לכבוד

לשכת המדען הראשי

משרד החינוך

**הנדון : קול קורא מס' 11/5.18 להגשת הצעות מחקר בנושא פערים ואי-שוויון בטיפול בגיל הרך בחברה הבדואית**

1. אני החתום מטה מציע בזה את שירותי לביצוע העבודה שבנדון, בהתאם לתנאי הקול קורא.
2. הנני מאשר שקראתי את כל התנאים המפורטים והנדרשים במסמכי הקול קורא הנ"ל על כל נספחיו, ומתחייב בזה למלא אחר כל התנאים והדרישות לשביעות רצונכם המלאה.
3. הנני מצהיר כי איני נמצא במצב של ניגוד עניינים בין השירותים הנדרשים בקול קורא זה לבין עבודה עם גופים אחרים הקשורים במישרין או בעקיפין למשרד.
4. להלן העמודים בהצעתי העלולים לחשוף סוד מסחרי או סוד מקצועי:

הנכם מנועים מלחשוף עמודים אלה בפני מציעים שלא זכו בקול קורא ולהלן הנימוק למניעת החשיפה. כל זאת, למעט עלויות וסעיפים הנוגעים להוכחת עמידה בדרישות הסף או דרישות מהותיות של הקול קורא – לגביהם ברור לי כי ככל שאבקש למנוע חשיפתם, נתונים אלה יחשפו אף ללא צורך בהחלטה של ועדת המכרזים בנושא ומבלי שתשלח אלי הודעה בעניין:

1. בכל מקרה ברור לי כי ההחלטה בדבר חשיפה או חיסיון של חלקים בהצעה הינה בסמכותה של ועדת המכרזים של המשרד אשר רשאית לחשוף גם חלקים שצויינו לעיל כחסויים.

|  |  |  |
| --- | --- | --- |
|  |  |  |
| **תאריך** | **שם החוקר וחתימה** | **חתימת וחותמת המוסד האקדמי** |

נספח מספר 2

דף 4 מתוך 4

1. **פרטים על הגוף המציע–הצעה המוגשת ע"י מוסד אקדמי**

|  |  |  |
| --- | --- | --- |
|  | שם המציע |  |
|  | המס' המזהה (מספר חברה, מס' עמותה) |  |
|  | סוג התארגנות (חברה, עמותה) |  |
|  | תאריך התארגנות |  |
|  | שמות הבעלים (במקרה של חברה, שותפות) |  |
|  | שמות המוסמכים לחתום ולהתחייב בשם המציע ומספרי ת.ז. שלהם: |  |
|  |
|  |
|  | שם המנהל הכללי |  |
|  | שם איש הקשר לקול קורא זה |  |
|  | מען המציע (כולל מיקוד) |  |
|  | טלפונים |  |
|  | פקס |  |
|  | כתובת דואר אלקטרוני |  |
|  |  |  |

|  |  |  |
| --- | --- | --- |
|  |  |  |
| **תאריך** | **שם החוקר וחתימה** | **חתימת וחותמת המוסד האקדמי** |

**הנני מאשר כי בדקתי את פרטי המציע, והינם נכונים.**

|  |  |  |
| --- | --- | --- |
|  |  |  |
| **תאריך** | **שם מלא של עו"ד/רו"ח** | **חתימה וחותמת** |

נספח מספר 3

דף 1 מתוך 1

**הנחיות להכנת תקציב למחקר**

בהגשת ההצעה המלאה תפורט עלות כל אבן דרך בהצעת התקציב, תוך התייחסות להנחיות הבאות:

* 1. מוסדות המחקר רשאים לבקש תמורה בשיעור של עד 100% מהוצאות המחקר, למעט הוצאות שכר של חוקרים ראשיים שהינם חברי סגל אקדמי והמועסקים במשרה מלאה וקבועה במוסד מתוקצב. יובהר כי לא יתאפשר כפל משכורות. לשון אחר, לא יתאפשר לחוקר לקבל מימון עבור שכרו מהמשרד בגין פעילותו במסגרת המחקר האמור.
  2. גובה השכר השנתי המקסימלי שניתן לכלול בהצעה עבור משרה מלאה של מועסק במחקר )כגון חוקר או עוזר מחקר) לא יעלה על הנקוב בתקנון המוסד. על המוסד לצרף להצעה את טבלת עלויות השכר הנהוגה בו.
  3. ניתן לכלול את המלגה עבור תלמידי מחקר המועסקים במסגרת המחקר עד להיקף מלא הנהוג בהתאם לתקנון המוסד, ועל המוסד לצרף את טבלת עלויות המלגה. ניתן גם לכלול שכר לחוקר אמריטוס אשר יוגבל עבור משרה מלאה, עד לסכום מלגה מלאה של תלמידי מוסמך במוסד.
  4. ניתן לכלול בהצעת התקציב רכישת ציוד קבוע הייחודי למחקר, שאינו ציוד מחשוב בערך של עד50% מערך הציוד, בהצגת חשבונית קנייה. התמורה עבור רכישת ציוד מחשוב ייעודי למחקר תהיה בסך של עד 33%מערך ציוד המחשוב, בהצגת חשבונית קנייה.
  5. במקרים המצדיקים זאת, רשאי המשרד לאשר תשלום עבור נסיעות לחו"ל לעובדי המחקר. בכל המקרים יש לצרף להצעת התקציב מכתב מפורט המסביר כיצד הנסיעה מקדמת את יעדי המחקר.
  6. יש להעריך בנפרד עלות של אבני דרך לביצוע החוזה, כגון פיתוח כלים, איסוף נתונים, עיבוד הנתונים, כתיבת דו"חות.
  7. הצעת התקציב לא תעלה על סכום כולל של 1,000,000 ₪.
  8. כאשר ההצעה או חלקים ממנה הוגשו במקביל לקרן אחרת, יש להימנע מכפל מימון. על המציע שהצעתו זכתה להודיע לכל שאר הקרנות, שאליהן הוא פנה בבקשה למימון או תמיכה, שהוא מבטל את פנייתו.
  9. התקורה שהמשרד מאשר למוסדות להשכלה גבוהה היא עד 13% מכלל התקציב.
  10. החוזה לא יוצמד למדד המחירים או כל מדד אחר והתשלומים יבוצעו על פי המחירים הנומינליים.
  11. בנוסף, יגישו מוסדות המחקר הצעות תקציב מפורטות לפי שנים.

נספח מספר 4

**נספח ביטוח - אישור קיום ביטוחים**

לכבוד

**מדינת ישראל – המשרד החינוך;**

א.ג.נ.,

הנדון: **אישור קיום ביטוחים**

הננו מאשרים בזה כי ערכנו למבוטחנו \_\_\_\_\_\_\_\_\_\_\_\_\_\_\_\_\_\_\_\_\_\_(להלן "מבצע המחקר")

לתקופת הביטוח מיום \_\_\_\_\_\_\_\_\_\_\_\_\_\_\_ עד יום \_\_\_\_\_\_\_\_\_\_\_\_\_\_\_\_ בגין ביצוע עבודת

מחקר בתחום :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ עבור מדינת ישראל –משרד החינוך, את הביטוחים המפורטים להלן:

**ביטוח חבות המעבידים**

1. אחריותו החוקית כלפי עובדיו בכל תחומי מדינת ישראל והשטחים המוחזקים.

2. גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח

(שנה).

3. הביטוח על פי הפוליסה מורחב לשפות את מדינת ישראל – משרד החינוך, היה

ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם

כלפי מי מעובדי מבצע המחקר.

**ביטוח אחריות כלפי צד שלישי**

1. אחריותו החוקית בביטוח אחריות כלפי צד שלישי על פי דיני מדינת ישראל, בגין נזקי גוף

ורכוש בכל תחומי מדינת ישראל והשטחים המוחזקים.

2. גבול האחריות לא יפחת מסך 250,000 דולר ארה"ב למקרה ולתקופת הביטוח (שנה);

3. בפוליסה ייכלל סעיף אחריות צולבת - Cross Liability.

4. הביטוח על פי הפוליסה מורחב לשפות את מדינת ישראל – משרד החינוך, ככל שייחשבו

אחראים למעשי ו/או מחדלי מבצע המחקר והפועלים מטעמו.

**ביטוח אחריות מקצועית (ככל שמדובר במחקר יישומי)**

1. הפוליסה תכסה כל נזק מהפרת חובה מקצועית של מבצע המחקר, עובדיו ובגין כל הפועלים

מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי

נכון, הצהרה רשלנית שנעשו בתום לב, שייגרמו בקשר לביצוע עבודת מחקר עבור משרד

החינוך.

2. גבול האחריות לא יפחת מסך 250,000 דולר ארה"ב למקרה ולתקופת הביטוח (שנה);

3. הכיסוי על פי הפוליסה מורחב לכלול את ההרחבות הבאות:-

- מרמה ואי יושר של עובדים;

- אובדן מסמכים, לרבות אובדן השימוש ו/או העיכוב עקב מקרה ביטוח;

- אחריות צולבת, אולם הכיסוי לא יחול על תביעות מבצע המחקר כנגד המדינה;

- הארכת תקופת הגילוי לפחות 6 חודשים ;

4. הביטוח על פי הפוליסה מורחב לשפות את מדינת ישראל – משרד החינוך, ככל

שייחשבו אחראים למעשי ו/או מחדלי מבצע המחקר והפועלים מטעמו.

**כללי**

בפוליסות הביטוח נכללו התנאים הבאים:

1. לשם המבוטח יתווספו כמבוטחים נוספים: **מדינת ישראל – משרד החינוך,**

בכפוף להרחבי השיפוי לעיל.

2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף, אלא

אם ניתנה על ידינו הודעה מוקדמת של 60 יום לפחות במכתב רשום לחשב משרד החינוך.

3. אנו מוותרים על כל זכות תחלוף/שיבוב, תביעה, השתתפות או חזרה כלפי מדינת ישראל -

משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון.

4. מבצע המחקר אחראי בלעדית כלפינו לתשלום דמי הביטוח עבור כל הפוליסות ולמילוי כל

החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על מבצע המחקר.

6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר

קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה

במלוא הזכויות על פי הביטוח.

7. חריג כוונה ו/או רשלנות רבתי מבוטל ככל שקיים בכל הפוליסות המבוטחות.

**בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.**

בכבוד רב,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך\_\_\_\_\_\_\_\_\_\_\_\_\_\_ חתימת מורשה המבטח וחותמת המבטח

\* \* \*